བཅུ་བཞི།སྤྱོད་ལམ་གྱི་སྤང་བླང་ནི།མགོ་བོའི་སྐྱེ་དབྱིབས་ལེགས་ཆེད་སྲན་རིལ་བླུགས་པའི་ཁུག་མ་སོགས་ཀྱི་སྔས་བདེ་འཇམ་བཅོས་པ།བྱིས་པ་བད་ཀན་གྱི་མི་ཡིན་པས་རྒྱུན་པར་གོས་དྲོ་འཇམ་བསྐོན་ནས་གྲང་དུ་མི་འཇུག་པ།ཉིན་ཁ་ཤས་ནས་ཆུ་གཙང་དྲོ་འཇམ་གྱིས་ལུས་ཕུང་ཐེངས་རེ་བཀྲུ་བ།རྒྱུན་དུ་གཙང་སྦྲ་ལ་འབད་པ།བཟའ་བཏུང་གྲང་མོ་དང་རྗེན་ཟས་མ་སྨིན་པ་རྣམས་ཟ་མི་ཉན།ཉི་ཟེར་དང་གློག་སྒྲོན་སོགས་འོད་ཆེ་བའི་དངོས་པོ་མིག་ལ་ཕོག་ན་མིག་ཡོན་པོར་འགྱུར་བའམ་གཟི་མིག་ཏུ་འགྲོ།ལུས་གྲང་དུ་བཅུག་ན་རྣ་བ་འགག་པ་དང་མཚོག་མ་གྲང་དུ་བཅུག་ན་སྣབས་མང་།དྲི་ཆུ་སོགས་རླན་ནང་ནས་བསྙལ་ན་གཅོང་ནད་སྐྱེད།རྐང་མཐིལ་དང་མཚོག་མར་མེ་བཙའ་དང་ཉི་མར་ལྡེ་དྲགས་ན་མིག་མི་གསལ།གཡོན་པོར་བསྙལ་ན་ལུས་རྒུད་པོར་འགྲོ།འུར་ཟིང་དང་སྔངས་སྐྲག་སྐྱེས་སར་བསྙལ་ན་སྙིང་ནད་འབྱུང་།གསུར་དུད་དང་ཐལ་རླུང་ལྡང་ས་ནས་བསྙལ་ན་གློ་ནད་འབྱུང་ངེས།